ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣምባሳደር ጂቡቲ፡ ሓይሊ ባሕሪ ኢትዮጵያ ኣበይ ከምዝቐውም ዝተበጽሐ ስምምዕ ከምዘየለ ሓቢሩ 4 ታሕሳስ 2019 ምንጪ ስእሊ, Getty Images መግለጺ ስእሊ, ከተማ ጅቡቲ ኣምባሳደር ጁቡቲ ኣብ ዲሞክራስያዊት ሪፓብሊክ ኢትዮጵያ መሓመድ እድሪስ ፈራሕ "ቅድሚ ሕጂ ኣብ መንጎ ቀዳማይ ሚኒስተር ኣብይ ኣሕመድን ኣብ ፕረዚደንት እስማዒል ዑመር ገለን ንሙቛም ሓይሊ ባሕሪ ኢትዮጵያ ኣብ ጂቡቲ ብዝምልከት ጉዳያት ክልተኣዊ ዘተታት ይካየድ ነይሩ'ዩ" ክብል ንቢቢሲ ሓቢሩ። ኣምባሳደር መሓመድ እድሪስ፡ ኣብ መንጎ መራሕቲ እዘን ክልተ ሃገራት ዘተ ደኣ ይጽናሕ እምበር "ክሳብ ሕጂ ወግዓውን ሕጋውን ስምምዕ ኣይተበጽሐን ዘሎ" ድሕሪ ምባል "ዝኾነ ስምምዕ ክግበር እንተኾይኑ ከኣ ኣብ ሞንጎ ጂቡትን ኢትዮጵያን ጥራይ ዘይኮነ፡ እታ ንኢትዮጵያ ሓይሊ ባሕሪ ንኸተቕውም እትሕግዛ ዘላ ፈረንሳ እውን ክትሕወሶ ኣለዋ" ክብል ሓቢሩ። ኣብ ዝሓለፈ ሳልስቲ፡ ካፒታል-ኢትዮጵያ ዝተባህለት ኣብ ኢትዮጵያ ብኢንግሊዝ እትሕተም ጋዜጣ 'መደበር ሓይሊ ባሕሪ ኢትዮጵያ ኣብ ጅቡቲ ከምዝኸውንን፡ ቀንዲ ቤት ጽሕፈቱ ድማ ኣብ ርእሰ ከተማ ክልል ኣምሓራ ዝኾነት ከተማ ባህርዳር ከመዝተከልን' ኣብ ገጻታ ኣስፊራ ነይራ። ስለምንታይ ኢትዮጵያ ሓይሊ ባሕሪ ክትሃንጽ ትህቅን?
